b'\n_START_ARTICLE_\nMarinko Lemo\n_START_PARAGRAPH_\nMarinko Lemo (1943.), hrvatski emigrant, revolucionar i domoljub.\n_START_SECTION_\n\xc5\xbdivotopis\n_START_PARAGRAPH_\nIz Hrvatske je 1969. godine pobjegao u \xc5\xa0vedsku zbog politi\xc4\x8dkih istupa koji su i\xc5\xa1li u smjeru neovisne Hrvatske. U iseljeni\xc5\xa1tvu se povezao s emigrantskim skupinama koje nisu bile po volji jugoslavenskom re\xc5\xbeimu. Zato ih je UDBA stalno pratila. Radi zbunjivanja UDBE, \xc4\x8desto su mijenjali prebivali\xc5\xa1te. _NEWLINE_Lemo se uspio povezati sa skupinom pouzdanih domoljubnih Hrvata. Bilo su to Miro Bare\xc5\xa1i\xc4\x87, An\xc4\x91elko Brajkovi\xc4\x87, Ante Stojanov, Stanko Mili\xc4\x8devi\xc4\x87, Ivan Vuji\xc4\x8devi\xc4\x87 i Blago Mikuli\xc4\x87._NEWLINE_U jednoj emigrantskoj akciji, Mikuli\xc4\x87 i Vuji\xc4\x8devi\xc4\x87 neuspje\xc5\xa1no su poku\xc5\xa1ali zauzeti jugoslavenski konzulat u G\xc3\xb6teborgu. Konzula nisu uspjeli uhvatiti konzula, nego samo zarobiti \xc4\x8duvara konzulata i \xc4\x8dista\xc4\x8dicu. Uslijedili su pregovori s jugoslavenskim ministrom Tepavcem, nakon kojeg su se mirno predali \xc5\xa1vedskoj policiji. _NEWLINE_U suradnji s An\xc4\x91elkom Brajkovi\xc4\x87em i Antom Stojanovim Bare\xc5\xa1i\xc4\x87 je organizirao organizirao druge hrvatske emigrante. Izveo je akciju kojoj je bio cilj pu\xc5\xa1tanje hrvatskih politi\xc4\x8dkih zatvorenika u zamjenu za jugoslavenskog veleposlanika u \xc5\xa0vedskoj Vladimira Rolovi\xc4\x87a 7. travnja 1971. godine kojeg su planirali zabrobiti. Akcija je neplanirano zavr\xc5\xa1ila Rolovi\xc4\x87evom smr\xc4\x87u - pru\xc5\xbeanjem otpora i poku\xc5\xa1ajem da ubije hrvatske rodoljube Rolovi\xc4\x87 je te\xc5\xa1ko ranjen, umro je nakon 8 dana. \xc5\xa0vedska ih je policija uhitila pri \xc4\x8demu nisu pru\xc5\xbeali otpor._NEWLINE_Lemo je kao bliski suradnik sudionika akcije poku\xc5\xa1ao pomo\xc4\x87i sudionicima osiguravanjem materijalne pomo\xc4\x87i koja im je bila neophodna da bi doputovali do jugoslavenskog veleposlanstva i obaviti planiranu zada\xc4\x87u. UDBA je znala za njegovu ulogu i povezanost, pa je nakon samo dva sata uhi\xc4\x87en i sproveden u zatvor. _NEWLINE_Ovoj je skupini su\xc4\x91enje po\xc4\x8delo nakon dva mjeseca. Organizatore (Mira Bare\xc5\xa1i\xc4\x87a i An\xc4\x91elka Brajkovi\xc4\x87a) zemaljski je sud u Stockholmu osudio 10. rujna 1971. na do\xc5\xbeivotnu robiju zbog ubojstva Rolovi\xc4\x87a, Ante Stojanov na 7 godina, Marinko Lemo i Stanislav Mili\xc4\x8devi\xc4\x87 na dvije godine, jer su bili suradnici._NEWLINE_Slu\xc5\xbeili su zatvorsku kaznu u strogo \xc4\x8duvanom zatvoru. UDB-ini suradnici su u zatvoru poku\xc5\xa1ala izvr\xc5\xa1iti atentat nad Bare\xc5\xa1i\xc4\x87em._NEWLINE_Lemo i Mili\xc4\x8devi\xc4\x87 izdr\xc5\xbeavali su izre\xc4\x8denu kaznu. \xc5\xa0vedsko im pravosu\xc4\x91e nije dopustilo napustiti zatvor.  Osim njih, kazne u \xc5\xa0vedskoj slu\xc5\xbeili su Miro Bare\xc5\xa1i\xc4\x87, An\xc4\x91elko Brajkovi\xc4\x87, Ante Stojanov \xc5\xa0karpun kodnog imena "Toni Varga", Miljenko Hrka\xc4\x8d i Blago Mikuli\xc4\x87. _NEWLINE_Za izvla\xc4\x8denje iz zatvora poslu\xc5\xbeila je jedna druga akcija. Akciju se poduzelo i da bi se sprije\xc4\x8dilo izru\xc4\x8denje tih emigranata Jugoslaviji. U igri je bio veliki novac i veliki posao, zbog \xc4\x8dega je to izru\xc4\x8denje i neumitna smrtna kazna bili su samo pitanje dana. Da bi se to sprije\xc4\x8dilo, poku\xc5\xa1alo se diplomatskim putem. Poku\xc5\xa1alo se razgovorima s visokim \xc5\xa1vedskim dr\xc5\xbeavnim du\xc5\xbenosnicima. Hrvatska su udru\xc5\xbeenja dugotrajno pregovarala s onda\xc5\xa1njim premijerom Olofom Palmeom, kraljem Gustavom, no bezuspje\xc5\xa1no. Kad se nije moglo na taj na\xc4\x8din, kada su isrcpili sve druge mogu\xc4\x87nosti, odlu\xc4\x8dilo se za otmicu zrakoplova. Otmica je bila rezultat nepodno\xc5\xa1ljiva \xc5\xa1ikaniranja Hrvatske u kojoj je tad na djelu bilo nasilno gu\xc5\xa1enje ba\xc5\xa1tine hrvatskog prolje\xc4\x87a. Nakon godinu dana, 15. rujna 1972., grupa hrvatskih emigranata na \xc4\x8delu sa Stipom Mikuli\xc4\x87em (Tomislav Rebrina, Nikola Lisac, Rudolf Prskalo) otela je zrakoplov koji je letio u pravcu G\xc3\xb6teborg - Stockholm. Tra\xc5\xbeili su od \xc5\xa1vedske vlade osloba\xc4\x91anje sedam hrvatskih zatvorenika u \xc5\xa0vedskoj iz zatvora i da ih po\xc5\xa1alju zrakoplovom u \xc5\xa0panjolsku. Blefirali su prijetnjom da \xc4\x87e eksplozivom raznijeti zrakoplov u kojem je tada bilo 95 putnika. Prijetnja je bila la\xc5\xbena, jer u torbi nije bio nikakvi eksploziv, nego smotane stare hla\xc4\x8de koje su stavili da bi zavarali policiju da pomislila kako je u torbi zbilja eksploziv. _NEWLINE_Sva sedmorica iz pu\xc5\xa1tene emigrantske skupina dala su izjavu u kojoj jam\xc4\x8de svojim \xc5\xbeivotima da se niti jednom putniku ne\xc4\x87e ni\xc5\xa1ta dogoditi. Obe\xc4\x87anje su odr\xc5\xbeali. Skupina s emigrantima odletjela je prema Madridu, kamo je i stigla. Bez otpora su se predali \xc5\xa1panjolskoj policiji koja ih je sprovela u zatvor u kojemu su proveli 21 mjesec. Na su\xc4\x91enju su oslobo\xc4\x91eni Miro Bare\xc5\xa1i\xc4\x87, An\xc4\x91elko Brajkovi\xc4\x87, Ante Stojanov, Marinko Lemo, Stanislav Mili\xc4\x8devi\xc4\x87, Blago Mikuli\xc4\x87 i Ivan Vuji\xc4\x8devi\xc4\x87. \xc4\x8cinjenica zbog koje ih je \xc5\xa1panjolsko pravosu\xc4\x91e oslobodilo bila je olakotna okolnost \xc5\xa1to su dopustili da se oslobode svi putnici iz otetog aviona bez iti jedne \xc5\xbertve, odnosno \xc5\xa1to su se dr\xc5\xbeali obe\xc4\x87anja danog pri odlasku kojom su jam\xc4\x8dili za putni\xc4\x8dke \xc5\xbeivote. \xc5\xa0estorica, me\xc4\x91u kojima i Lemu, oslobo\xc4\x91eni su, a Rebrina, Prskalo i Lisac bili su tere\xc4\x87eni na sudu za otmicu zrakoplova. Godinu poslije sud ih je kaznio s po 12 godina zatvora. Onda\xc5\xa1nji \xc5\xa1panjolski predsjednik Francisco Franco tra\xc5\xbeio je pomilovanje, pa su i ta trojica pu\xc5\xa1tani na slobodu. _NEWLINE_Lemo kao dio \xc5\xa1estorice oti\xc5\xa1ao je u Paragvaj, a u \xc5\xa0panjolskoj su ostali Rebrina i ostatak skupine, sve dok nije progla\xc5\xa1ena neovisna i samostalna Hrvatska.'